**Informācija vecākiem vai izglītojamā likumiskajam pārstāvim par mājas karantīnas noteikšanu bērnam, ja izglītības iestādē ir Covid-19 gadījums**

 Cienījamie vecāki!

 Saskaņā ar Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 55. punktu mājas karantīnas laikā Jūsu bērnam kā kontaktpersonai nepieciešams:

* uzturēties dzīvesvietā vai citā uzturēšanās vietā, un kopā ar vecākiem būt pieejamam saziņai un sadarbībai ar ģimenes ārstu un citām ārstniecības personām;
* nepakļaut citas personas inficēšanās riskam, neveidot tiešus kontaktus ar citiem cilvēkiem (neuzņemt viesus, nedoties privātās vizītēs, uz izglītības iestādi, sabiedriskām un publiskām vietām un telpām, kur uzturas daudz cilvēku);
* ievērot centra epidemiologa un ārsta norādījumus;
* mājas karantīnu pārtraukt tikai ar ārstējošā ārsta atļauju.

 Epidemioloģiskās drošības izpratnē medicīniskā novērošana ir inficēšanās riskam pakļauto personu veselības regulāra pārbaude infekcijas slimības inkubācijas periodā. Covid-19 gadījumā ģimenes ārsts īsteno medicīnisko novērošanu attālināti, telefoniski sazinoties ar bērna vecākiem.

 Informācija par piesardzības pasākumiem, kas kontaktpersonai jāievēro mājas karantīnas (medicīniskās novērošanas) laikā ir pieejama SPKC mājas lapā: <https://www.spkc.gov.lv/lv/majas-karantina-kontaktpersonam>.

 Papildu informācija:

- Informācija rīcībai Covid-19 pacientiem: <https://www.spkc.gov.lv/lv/covid-19-pacientiem>

- Skaidrojums par sejas masku lietošanu: <https://www.spkc.gov.lv/lv/masku-lietosana>

-Jautājumi un atbildes par Covid-19 infekciju uzliesmojumu: <https://www.spkc.gov.lv/lv/jautajumi-un-atbildes-par-covid-19-infekcijas-uzliesmojumu>

Kā arī cita aktuālā informācija par Covid-19 uzliesmojumu: <https://www.spkc.gov.lv/lv/aktualitates-par-covid-19>

Ar ārsta nosūtījumu var veikt no valsts budžeta līdzekļiem apmaksātu laboratorisko izmeklēšanu uz Covid-19, telefoniski piesakoties laboratoriskajai izmeklēšanai (tālrunis 8303). Izmantojiet šo iespēju, lai laikus konstatētu Covid-19 infekciju, kura ne vienmēr norit ar izteiktiem simptomiem, sevišķi bērniem!

Slimību profilakses un kontroles centra Rēzeknes Latgales reģionālā nodaļa, Lidija Stepanova *64624237, 27827889*